Ehdotus NEUVOSTON ASETUS, lopullisen polkumyyntitullin käyttöön ottamisesta Japanista peräisin olevien televisiokamerajärjestelmien tuonnissa annetun asetuksen (EY) N:o 2042/2000 liitteen muuttamisesta

(komission esittämä)

PERUSTELUT

Neuvoston asetuksella (EY) N:o 1015/94 (sellaisena kuin se on myöhemmin muutettuna) otettiin käyttöön lopullinen polkumyyntitulli tiettyjen Japanista peräisin olevien televisiokamerajärjestelmien tuonnissa. Neuvosto jätti polkumyyntitullin soveltamisalan ulkopuolelle nimenomaisesti kyseisen asetuksen liitteessä luetellut kamerajärjestelmät, joita ovat mainitussa asetuksessa annettuun tuotemääritelmään teknisiltä ominaisuuksiltaan sopivat korkealaatuiset ammattikäyttöön tarkoitetut kamerajärjestelmät, joita ei kuitenkaan voida pitää televisiolähetyskamerajärjestelminä.

Neuvosto vahvisti syyskuussa 2000 asetuksella (EY) N:o 2042/2000 edellä mainitut lopulliset polkumyyntitullit, jotka oli otettu käyttöön polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22. joulukuuta 1995 annetun neuvoston asetuksen (EY) N:o 384/96 11 artiklan 2 kohdan mukaisesti.

Komissio vastaanotti kolmelta japanilaiselta vientiä harjoittavalta televisiokamerajärjestelmien tuottajalta pyynnöt lisätä neuvoston asetuksen (EY) N:o 2042/2000 liitteeseen tiettyjä ammattikäyttöön tarkoitettuja kamerajärjestelmiä, jotta niihin ei sovellettaisi kyseisiä polkumyyntitulleja.

Tutkimuksessa paljastui, että kaikkia kyseisiä malleja on pidettävä ammattikäyttöön tarkoitettuina kamerajärjestelminä, jotka olisi vapautettava kyseisistä polkumyyntitulleista. Liitettä olisi muutettava.

Komissio ehdottaa tämän vuoksi, että neuvosto hyväksyisi liitteenä olevan ehdotuksen neuvoston asetukseksi, joka olisi julkaistava Euroopan unionin virallisessa lehdessä.

Ehdotus NEUVOSTON ASETUS, lopullisen polkumyyntitullin käyttöön ottamisesta Japanista peräisin olevien televisiokamerajärjestelmien tuonnissa annetun asetuksen (EY) N:o 2042/2000 liitteen muuttamisesta

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen,

ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [1],

[1] EYVL L 56, 6.3.1996, s. 1; asetus sellaisena kuin se on viimeksi muutettuna asetuksella (EY) N:o 1972/2002 (EYVL L 305, 7.11.2002, s.1).

ottaa huomioon komission ehdotuksen, jonka tämä on tehnyt neuvoa-antavaa komiteaa kuultuaan, [2]

[2] EYVL C [...] [...], s. [...]

sekä katsoo seuraavaa:

A. AIEMMAT MENETTELYT

(1) Neuvosto otti asetuksella (EY) N:o 1015/94 [3] käyttöön lopullisen polkumyyntitullin Japanista peräisin olevien televisiokamerajärjestelmien tuonnissa.

[3] EYVL L 111, 30.4.1994, s. 106; asetus sellaisena kuin se on viimeksi muutettuna asetuksella (EY) N:o 176/2000 (EYVL L 22, 27.1.2000, s. 29).

(2) Neuvosto jätti asetuksen (EY) N:o 1015/94 1 artiklan 3 kohdan e alakohdassa polkumyyntitullin soveltamisalan ulkopuolelle nimenomaisesti kyseisen asetuksen liitteessä, jäljempänä 'liite', luetellut ammattikäyttöön tarkoitetut korkealaatuiset kamerat, jotka teknisiltä ominaisuuksiltaan sopivat asetuksen (EY) N:o 1015/94 1 artiklan 2 kohdassa annettuun tuotemääritelmään mutta joita ei kuitenkaan voida pitää televisiokamerajärjestelminä.

(3) Lokakuussa 1995 neuvosto muutti edellä mainittua asetusta (EY) N:o 1015/94 asetuksella (EY) N:o 2474/95 [4]. Muutokset koskivat erityisesti samankaltaisen tuotteen määritelmää ja tiettyjä, lopullisen polkumyyntitullin soveltamisalan ulkopuolelle nimenomaisesti jätettyjä ammattikäyttöön tarkoitettuja kamerajärjestelmiä.

[4] EYVL L 255, 25.10.1995, s.11.

(4) Lokakuussa 1997 neuvosto muutti asetuksella (EY) N:o 1952/97 [5] kahteen asianomaiseen yritykseen, jotka ovat Sony Corporation ja Ikegami Tsushinki Co Ltd, sovellettavien lopullisten polkumyyntitullien määriä polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun asetuksen (EY) N:o 384/96, jäljempänä 'perusasetus', 12 artiklan mukaisesti. Lisäksi neuvosto jätti polkumyyntitullin soveltamisalan ulkopuolelle tiettyjä uusia ammattikäyttöön tarkoitettuja kamerajärjestelmiä ja lisäsi ne liitteeseen.

[5] EYVL L 276, 9.10.1997, s.20.

(5) Neuvosto muutti tammikuussa 1999 ja 2000 asetusta (EY) N:o 1015/94 asetuksilla (EY) N:o 193/1999 [6] ja (EY) N:o 176/2000 [7] lisäämällä liitteeseen tiettyjä ammattikäyttöön tarkoitettujen kamerajärjestelmien seuraajamalleja, jotka näin ollen jätettiin lopullisen polkumyyntitullin soveltamisalan ulkopuolelle.

[6] EYVL L 22, 29.1.1999, s.10.

[7] EYVL L 22, 27.1.2000, s.29.

(6) Syyskuussa 2000 neuvosto vahvisti asetuksella (EY) N:o 2042/2000 [8] lopulliset polkumyyntitullit, jotka oli otettu käyttöön asetuksella (EY) N:o 1015/94 (sellaisena kuin se on myöhemmin muutettuna) perusasetuksen 11 artiklan 2 kohdan mukaisesti.

[8] EYVL L 244, 29.9.2000, s. 38; asetus sellaisena kuin se on viimeksi muutettuna neuvoston asetuksella (EY) N:o 1696/2002 (EYVL L 259, 27.9.2002, s. 1).

(7) Neuvosto muutti vuoden 2001 tammi- ja toukokuussa asetusta (EY) N:o 2042/2000 asetuksilla (EY) N:o 198/2001 [9] ja (EY) N:o 951/2001 [10] lisäämällä liitteeseen tiettyjä ammattikäyttöön tarkoitettujen kamerajärjestelmien seuraajamalleja, jotka näin ollen jätettiin lopullisen polkumyyntitullin soveltamisalan ulkopuolelle.

[9] EYVL L 30, 1.2.2001, s.1.

[10] EYVL L 134, 17.5.2001, s.18.

(8) Neuvosto vahvisti syyskuussa 2001 asetuksella (EY) N:o 1900/2001 [11] perusasetuksen 11 artiklan 3 kohdan mukaisen välivaiheen tarkastelun perusteella lopullisen polkumyyntitullin määrän Hitachi Denshi Ltd -nimiselle vientiä harjoittavalle tuottajalle.

[11] EYVL L 261, 29.9.2001, s.3.

(9) Lisäksi neuvosto muutti neuvoston asetusta (EY) N:o 2042/2002 syyskuussa 2002 asetuksella (EY) N:o 1696/2002 [12] lisäämällä liitteeseen tiettyjä ammattikäyttöön tarkoitettujen kamerajärjestelmien seuraajamalleja, jotka näin ollen jätettiin lopullisen polkumyyntitullin soveltamisalan ulkopuolelle.

[12] EYVL L 259, 27.9.2002, s.1.

B. AMMATTIKÄYTTÖÖN TARKOITETTUJEN KAMERAJÄRJESTELMIEN UUSIA MALLEJA KOSKEVA TUTKIMUS

1. Menettely

(10) Kolme japanilaista vientiä harjoittavaa tuottajaa, Sony Corporation, jäljempänä 'Sony', Ikegami Tsushinki Co Ltd, jäljempänä 'Ikegami' ja Matsushita ilmoitti komissiolle aikovansa tuoda yhteisön markkinoille uusia ammattikäyttöön tarkoitettuja kamerajärjestelmämalleja ja pyysi komissiota lisäämään nämä uudet ammattikäyttöön tarkoitetut kamerajärjestelmämallit ja niiden oheislaitteet liitteeseen ja jättämään ne näin ollen polkumyyntitullien soveltamisalan ulkopuolelle.

(11) Komissio ilmoitti tästä yhteisön tuotannonalalle ja pani vireille tutkimuksen, jolla määritettiin ainoastaan, kuuluvatko tarkasteltavana olevat tuotteet polkumyyntitullien soveltamisalaan ja onko asetusta (EY) N:o 2042/2000 muutettava vastaavasti.

2. Tutkittavat mallit

(12) Vastaanotetut vapautushakemukset ja niiden mukana toimitetut tekniset tiedot koskivat seuraavia kamerajärjestelmämalleja:

i) Sony

- kauko-ohjausyksikkö RM-M7E

ii) Ikegami

- kamerarunko HDL-20

- kamerarunko MKC-501

- kamerarunko MKC-501B

iii) Matsushita

- kamerarunko AW-E650

- kamerarunko AW-E655

- kamerarunko AW-E750

Kaikkien edellä mainittujen mallien esitettiin kuuluvan joko ammattikäyttöön tarkoitettuihin kamerajärjestelmiin, joiden käyttötarkoituksena on ammattimainen videokuvaus tai ammattikäyttöön tarkoitettujen kamerajärjestelmien seuraajamalleja, jotka on jo jätetty voimassaolevien polkumyyntitoimenpiteiden soveltamisalan ulkopuolelle.

3. Havainnot

(13) Komissio suoritti teknisen tarkastelun. Tarkastelun tuloksena todettiin, että mikään edellä mainituista malleista ei olisi luokiteltavissa televisiolähetys- tai televisiokamerajärjestelmäksi.

i) Kauko-ohjausyksikkö RM-M7E (Sony), kamerarunko AW-E650, AW-E655 ja AW-E750 (Matsushita)

(14) Kauko-ohjausyksikön RM-M7E ja kamerarunkojen AW-E650, AW-E655 ja AW-E750 todettiin olevan ammattikäyttöön tarkoitettuja kamerajärjestelmiä, jotka kuuluvat asetuksen (EY) 2042/2000 1 artiklan 3 kohdan e alakohdan soveltamisalaan. Ne olisi lisättävä luetteloon, jotta ne vapautettaisiin lopullisesta tullista.

(15) Euroopan yhteisön toimielinten vakiintuneen käytännön mukaisesti kaikki edellä mainitut mallit olisi vapautettava polkumyyntitullista siitä alkaen, kun komission yksiköt ovat vastaanottaneet vapautushakemuksen. Näin ollen seuraavien kameramallien tuonti, joka on tapahtunut jäljempänä mainittuna päivämääränä tai sen jälkeen, olisi vapautettava polkumyyntitullista

Sony

- kauko-ohjausyksikkö RM-M7E 6 päivä elokuuta 2002

Matsushita

- kamerarunko AW-E650 30 päivä lokakuuta 2003

- kamerarunko AW-E655 30 päivä lokakuuta 2003

- kamerarunko AW-E750 30 päivä lokakuuta 2003

ii) Kamerarungot MKC-501 ja MKC-501B (Ikegami)

(16) Kamerarungon MKC-501 ja sen seuraajamallin MKC-501B todettiin olevan yksinomaan teollisuuden ja lääketieteen alalla käytössä olevia sovellutuksia. Ne kuuluvat Ikegamin lääketieteen alan kamerasarjaan ja ne on erityisesti suunniteltu lääketieteen alan käyttöön. Näin ollen kamerarunko on äärimmäisen kompakti ja sen käyttäminen edellyttää vastaavan kauko-ohjausyksikön käyttöä. Sitä ei voi liittää etsimeen. C-objektiivinpidikkeen liitos sopii ainoastaan teollisiin objektiiveihin, mikroskooppeihin ja endoskooppeihin eli broadcast-objektiiveja ei voi liittää siihen. Lisäksi edellä mainitut mallit on käsitelty antibakteerisella maalilla erityisesti lääketieteellistä käyttöä varten. Näin ollen pääteltiin, että MKC-501 ja sen seuraajamalli MKC-501B olivat neuvoston asetuksen 2042/2000 1 artiklan 3 kohdan d alakohdan mukaisesti vapautettuja polkumyyntitullista.

(17) Koska molemmat edellä mainitut kameramallit kuuluvat asetuksen (EY) 2042/2000 1 artiklan 3 kohdan d alakohdan soveltamisalaan, ne määritelmän mukaisesti vapautetaan lopullisesta polkumyyntitullista tuontiajankohdasta riippumatta.

iii) Kamerarunko HDL-20 (Ikegami)

(18) Todettiin, että kamerarunko HDL-20 ei ole asetuksen (EY) N:o 2042/2000 1 artiklan 3 kohdan kuvauksen mukainen tuote. Erityisesti on huomattava, että kamerarungossa on vain kaksi kuva-anturia (2/3 tuumaa), kun taas asetuksen (EY) N:o 2042/2000 1 artiklan 3 kohdassa kamerarungossa kuvataan olevan vähintään kolme kuva-anturia. Näin ollen pääteltiin, että tämä kameramalli ei ole tuotekuvauksen mukainen eikä näin ollen kuulu polkumyyntitullin soveltamisalaan, joten ei ole tarvetta erikseen vapauttaa kyseistä mallia polkumyyntitullista lisäämällä se liitteeseen.

4. Ilmoittaminen asianomaisille osapuolille ja päätelmät

(19) Komissio ilmoitti päätelmistään yhteisön tuotannonalalle ja televisiokamerajärjestelmien viejille ja antoi niille mahdollisuuden ilmaista kantansa. Mikään osapuolista ei vastustanut komission päätelmiä.

(20) Näin ollen liitettä olisi muutettava,

ON ANTANUT TÄMÄN ASETUKSEN:

1 artikla

Korvataan neuvoston asetuksen (EY) N:o 2042/2000 liite tämän asetuksen liitteellä.

2 artikla

1. Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

2. Tätä asetusta sovelletaan seuraavien vientiä harjoittavien tuottajien tuottamien ja Euroopan yhteisöön viemien seuraavien mallien tuontiin:

a) Sony Corporation 6 päivästä elokuuta 2002 alkaen:

- kauko-ohjausyksikkö RM-M7E

b) Matsushita 30 päivästä lokakuuta 2003 alkaen:

- kamerarunko AW-E650

- kamerarunko AW-E655

- kamerarunko AW-E750

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä [...]

Neuvoston puolesta

Puheenjohtaja

LIITE

Luettelo ammattikäyttöön tarkoitetuista kamerajärjestelmistä, jotka eivät ole televisiolähetyskamerajärjestelmiä ja jotka on vapautettu tullista

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>